Document ID: 31999R0012

Nariadenie Komisie (ES) č. 12/1999
zo 7. januára 1999,
ktoré mení a dopĺňa nariadenie (ES) č. 1921/95 stanovujúce podrobné pravidlá pre uplatňovanie systému dovozných licencií pre výrobky spracované z ovocia a zeleniny a zrušuje nariadenie (EHS) č. 3566/90
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu výrobkov spracovaných z ovocia a zeleniny [1], naposledy zmenené a doplnené nariadením (ES) č. 2199/97 [2], a najmä na článok 11 (2),
keďže príloha nariadenia Komisie (ES) č. 1921/95 [3], zmenená a doplnená nariadením (ES) č. 2427/95 [4], vymenováva výrobky, pre ktoré sa vyžadujú dovozné licencie a príslušné záruky; keďže skúsenosti získané prostredníctvom týchto dovozných regulačných opatrení a vývoj obchodu a štatistické metódy umožňujú, aby sa niektoré výrobky vypustili z tejto prílohy; keďže po takomto vypustení nebude článok 6 nariadenia (ES) č. 1921/95 slúžiť žiadnemu ďalšiemu účelu a mal by sa vypustiť;
keďže pod najvyššie clo pre spracované višne pochádzajúce z bývalej juhoslovanskej republiky Macedónsko stanovené v nariadení Rady (ES) č. 77/98 [5] a aplikované podľa nariadenia Komisie (ES) č. 123/98 [6] by sa mali výrobky zahrnuté pod KN kódom ex08134095 pridať do zoznamu výrobkov, pre ktoré sa vyžadujú dovozné licencie, a mali by sa stanoviť príslušné záruky;
keďže nariadenie Komisie (EHS) č. 3566/90 [7], zmenené a doplnené nariadením (ES) č. 1032/95 [8], určuje zoznam výrobkov, na ktoré sa uplatňuje článok 2 (2) nariadenia (ES) č. 1921/95; keďže na jednej strane nariadenie Komisie (ES) č. 2125/95 [9], naposledy zmenené a doplnené nariadením (ES) č. 2493/98 [10], ustanovuje pre toto opatrenie pokiaľ ideo konzervované huby a nariadena Komisie (ES) č. 122/98 [11], zmeneného a doplneného nariadením (ES) č. 1057/98 [12] a (ES) č. 123/98, ustanovujú z tohto dôvodu, pokiaľ ide o spracované višne pochádzajúce z republík Bosna a Hercegovina a Chorvátsko a z bývalej juhoslovanskej republiky Macedónsko a na druhej strane sa ponechanie tohto zoznamu zdá byť nevyhnutné pre iné výrobky a miesta pôvodu; keďže v záujme priehľadnosti a účinnosti správy by nariadenie (EHS) č. 3566/90 malo byť zrušené;
keďže opatrenia, ktoré sú stanovené v tomto nariadení, sú v súlade so stanoviskom Riadiaceho výboru pre výrobky spracované z ovocia a zeleniny,
PRIJALA TOTO NARIADENIE:
Článok 1
Nariadenie (ES) č. 1921/95 sa mení a dopĺňa takto:
1. Článok 6 sa vypúšťa.
2. Príloha sa nahrádza prílohou k tomuto nariadeniu.
Článok 2
Nariadenie (EHS) č. 3566/90 sa zrušuje.
Článok 3
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. januára 1999

Labels: 3
17
18